Source: http://www.socialnypresov.sk/komora-sp-a-asp/2358-system-supervizie-u-poskytovatela-socialnej-sluzby
Timestamp: 2019-09-15 09:38:32+00:00

Document:
Systém supervízie u poskytovateľa sociálnej služby
Uverejnené piatok, 12. február 2016, 14:47
V pomáhajúcich profesiách sa supervízia etablovala ako metóda kontinuálneho zvyšovania profesionálnej kompetencie pomáhajúcich pracovníkov, ktorá vedie pracovníkov k samostatnému vykonávaniu profesie, chráni klientov pred nekompetentnými a potenciálne škodlivými intervenciami a súčasne chráni status profesie ako takej.
Hlavnými cieľmi supervízie v pomáhajúcich profesiách sú:
verifikácia správnosti svojich postupov pri práci s klientom,
rozširovanie možností a alternatív práce s určitým prípadom,
korigovanie neefektívnych postupov,
prevencia poškodzovania klientov pracovníkom,
učenie sa a zbieranie skúsenosti,
psychohygiena a podpora.
Ďalšími, nemenej dôležitými cieľmi sú: pravidelné poskytovanie priestoru k reflexii obsahu a procesu práce pracovníka; získavanie spätnej väzby ohľadne obsahu a procesu práce; vytváranie priestoru na vyjadrenie osobnej nepohody, straty záujmu, prenosu i protiprenosu, ktorý práca mohla u pracovníka vyvolať; pomoc pri efektívnejšom plánovaní a využívaní osobných a profesionálnych zdrojov pracovníka, zaisťovanie kontroly práce a i.
Dňa 11. novembra 2015 prijal Parlament Slovenskej republiky novelu č. 345/2015 Z.z. zákona o sociálnych službách č. 448/2008 Z.z., ktorou sa okrem iného formalizuje vykonávanie supervízie v sociálnych službách.
Spomínaná novela okrem iného hovorí o tom, že poskytovanie supervízie raz ročne stačí na to, aby sa naplnil najvyšší štandard kvality poskytovania vybraných sociálnych služieb – konkrétne sa jedná o služby:
§ 19 Sociálne poradenstvo
§ 21 Sociálna rehabilitácia
§ 23b Stimulácia komplexného vývoja dieťaťa so zdravotným postihnutím
§ 24a Terénna sociálna služba krízovej intervencie
§ 24b Nízkoprahové denné centrum
§ 24c Integračné centrum
§ 24d Komunitné centrum
§ 25 Nocľaháreň
§ 27 Domov na polceste
§ 28 Nízkoprahová sociálna služba pre deti a rodinu
§ 31 Pomoc pri osobnej starostlivosti o dieťa a podpora zosúlaďovania rodinného života a pracovného života
§ 33 Služba včasnej intervencie
§ 39 Špecializované zariadenie
§ 41 Opatrovateľská služba
§ 52 Monitorovanie a signalizácia potreby pomoci
§ 55 Pomoc pri výkone opatrovníckych práv a povinností
§ 56 Denné centrum
§ 57 Podpora samostatného bývania
Kritérium 3.4: Systém supervízie u poskytovateľa sociálnej služby (viď príloha spomínaného zákona, s.137) hovorí v časti štandard o tom, že „… supervízia je pravidelne poskytovaná….“. Význam slova „pravidelne“ znamená opakovane v rovnakých intervaloch. V ďalšom texte však na s.138 danej prílohy zákona nachádzame text „… Poskytovateľ sociálnej služby zabezpečuje prostredníctvom inej osoby pravidelnú externú supervíziu organizácie minimálne raz ročne…“ . Použitie týchto dvoch pojmov (pravidelne a minimálne raz ročne) sa navzájom vylučuje a pôsobí ako alogizmus.
V texte ďalej, na s.138 sú indikátory s nulovou hodnotou formulované ako „… poskytovateľ sociálnej služby nemá vypracovaný plán supervízie….“ . Príslušný zákon ukladá povinnosť organizácií mať vypracovaný plán supervízie a teda nemôže vo svojej prílohe formulovať aj alternatívu nabádajúcu k porušovaniu zákona (hoci aj s nulovou hodnotou).
Úplné znenie novelizovaného zákona č. 448/2008 Z.z. o sociálnych službách si môžete pozrieť, prípadne aj stiahnuť na nasledujúcej stránke:
https://www.slov-lex.sk/pravne-predpisy/SK/ZZ/2008/448/20151215
Touto cestou Vás chceme poprosiť o vyjadrenie Vášho názoru na schválené znenie zákona v súvislosti s hodnotením podmienok kvality poskytovanej sociálnej služby – kritérium 3.4: Systém supervízie u poskytovateľa sociálnej služby. Je pre nás dôležité poznať Váš názor a Vaše potreby ohľadom zabezpečenia supervízie a jej frekvencie na Vašom pracovisku.
Keď z Vašich odpovedí vyhodnotíme potrebu vyššej frekvencie supervízie ako stanovuje prijatá novela zákona č. 448/2008 Z.z., radi podnikneme v spolupráci s profesijnou radou komory kroky, súvisiace so zmenou zákona v tejto oblasti, aby sme chránili status a kvalitu výkonu sociálnej práce na Slovensku.
Prosíme, svoj názor vyjadrite v dotazníku, spracovanom na nasledujúcom linku.
http://goo.gl/forms/cK3RS7aeG7
(Zdroj: http://socialnapraca.sk/infoservis/clanky-a-informacie/
Spolu: 234406
Včera: 20
dverí krvi zasadnutie centrum pozvánka projekt prešova práce 2015 ročník ľudí centre synapsie môžu prešovský 2016 boccia bude koncert mestského harmónia stretnutie otvorených zastupiteľstva deti seniorov mesta 2017 prešove detí festival prešov JoelLipman.Com

References: § 19

§ 21

§ 23

§ 24

§ 24

§ 24

§ 24

§ 25

§ 27

§ 28

§ 31

§ 33

§ 39

§ 41

§ 52

§ 55

§ 56

§ 57